Pre-Owned 2016 Nissan Rogue S 4D Sport Utility in Grove City #J190438A | Diehl of Grove City
Retail Price	$14,254
Diehl Price $13,750
PRE-OWNED 2017 SUBARU CROSSTREK 2.0I PREMIUM AWD $16,888 OVG 8 April: STUUR JOU NAAM NA DIE SON / HOË UITSTRALINGSVLAKKE IN DIE RUIMTE – TEENSPANNING
2018-04-08 2018-04-08 zs6sp
IN ONDER DIE VERGROOTGLAS VANDAG:-
* * WILLIAM SHATNER NOOI JOU UIT OM JOU NAAM NA DIE SON TE STUUR.
* * GROOT PROBLEME KAN ONTSTAAN ASGEVOLG VAN GEVAARLIKE UITSTRALINGS IN DIE RUIMTE.
* * Hartlik goeiemore weereens hier van my Johann ZS6PSS. Lekker om weer terug te wees op Suid Afrikaanse bodem. Moet sê dit was `n fantastiese ondervinding, om by my dogter te kon gaan kuier in Dubai. Vir my en my LV was dit absoluut `n onbeskryflike ervaring.
Jy kan die plek met baie min in Suid Afrika vergelyk. Die strate en koopsentrums is uiters skoon, en netjies. Jy sien nie papiere en plastieksakke oral rondlê nie en jy hoor nie die alewige toeters van taxis nie. Die mense in die winkels en restaurante is uiters vriendelik en behulpsaam. As jy gedink het die Amerikaners is op die voorpunt van ontwikkeling met daardie blink woord “BLING” dan maak jy `n groot fout. Die Emiraties van Dubai weet net hoe om dinge in die groot- en oormaat te doen. Die lughawe alleen is onbeskryflik groot. Hulle is alreeds besig om `n gebou nog hoër as die Burj Kgalifa te bou. Die Kgalifa is 828 meter hoog. Die gebou moet glo voor die 2020 EXPO van Dubai voltooi wees. Ek het nog geen teken eers daarvan gesien nie. Daar word gebou in elk geval teen die spoed van witlig.
** Kom ons kyk na vandag se eerste artikel. Wil jy die son gaan besoek.? Wel dis darem nou net jou naam.
As jy gehoor gee aan William Shatner se oproe, kan jou naam saam met William se naam binnekort daar naby die super verhitte buite atmosfeer, van die son verby vlieg.
Die ” STAR TREK” akteur het in samewerking met NASA besluit om sy naam op `n mikroskyfie te plaas, om hierdie historiese son navorsings studie mee te maak. Ek sal vir jou so `n bietjie later ook vertel, hoe jy te werk kan gaan om ook jou “sitplek” in aanhalingstekens te bespreek na die son.
NASA se PARKERtuig sal die heel eerste satelliet wees, wat deur die hitte van die son se Korona vlieg, waar temperature meer as een miljoen grade Celsius is. So, saam met `n groot aantal ander mense, sal jou naam ook die epiese tog kan meemaak.
Jy kan NASA se webblad besoek en soek na “HOT TICKET”. Klik daar en vul die nodige vorms daarin. Maak maar gou. Jy kan ook die volgende webadres gebruik:- http://parkersolarprobe.jhuapl.edu/The-Mission/Name-to-Sun/verify.php?code=732818-4bd15ba4fe8c346 of maak ook gebruik van die volgende adres hieronder.
Komaan as jy dalk `n Oupa is doen dit vir jou kleinkind en kry hom of haar geinteresseerd in die dinge van die heelal.
Die $1.5 biljoen PARKER son satelliet is geskeduleer om iewers in Meimaand , van die Kennedy ruimtesentrum in Florida gelanseer te word.
As alles volgens plan verloop sal die ruimtetuig 24 keer, baie naby verby vlugte, van die son uitvoer gedurende die volgende 7 jaar. Van die verbyvlugte kan die satellietnavorsingstuig tot so naby as 6.2 miljoen kilometer van die son neem.
Volgens NASA is dit 7 maal nader, as wat enige ander ruimtetuig nog ooit aan die son gekom het.
Dit klink ver, maar hou in gedagte, ek het genoem dat die Korona temperatuur van die son is 1 miljoen grade Celsius. Hou ook in gedagte, dat die son, skiet ook sonfakkels uit wat miljoene der miljoen kilometer, die ruimte intrek.
Die PARKER sonsatelliet word vir die missie toegerus met `n 11.4 sentimeter dik koolstof beskermlaag. Dit sal die satelliet ook beskerm teen uitstralings- vlakke ,wat 475 keer meer is as wat ons hier op aarde ervaar. Met die dik koolstof skerm, sal die instrumente aanboord teen kamertemperatuur funksioneer.
Die instrumente aanboord sal `n hele aantal metings doen wat kan help om die struktuur, magnetiesevelde en die sonwinde, asook die stroomgelaaide deeltjies wat van die son afkom, te ontleed. Wetenskaplikes wil ook graag antwoorde verkry op twee vrae oor die son naamlik, hoe versnel die sonwinde en hoekom is die son se korona of buitenste atmosfeer baie warmer as die son se oppervlakte. Die oppervlakte van die son bereik `n temperatuur van 5,500 grade Celsius.
Gedurende die naaste verblyvlug van die Parker sonsatelliet sal die tuig vlieg teen `n spoed 690,000 kilometer per uur. Die huidige spoedrekord word gehou deur NASA se JUNO ruimtesatelliet, met `n spoed van 265,000 kilometer per uur. Die sonsatelliet, het sy naam ontleen aan die astrofisikus Eugene Parker, wie in 1958 die bestaan van sonwinde voorspel het.
Saam met die mikroskyfie, sal daar ook `n kopie van die voorspelling, van Eugene Parker wat hy in 1958 oor sonwinde gemaak het, op die PARKER son navorsingsatelliet vlieg.
William Shatner se naam is ook saam met 2.4 miljoen mense se name op `n mikroskyfie, wat saam met die “INSIGHT ” satelliet, na Mars in Meimaand hierdie jaar vertrek.
* * In ons volgende artikel bly ons nog in die son se omgewing. Groot probleme kan in die toekoms onstaan, asgevolg van die son se uiters gevaarlike uitstraling, en die effek wat dit sal hê op toekomstige ruimetemannne, gedurende hulle besoeke aan die ruimte.
Uitstralings toetse wat oor die afgelope 4 jaar gedoen was, het met soveel as 30% gestyg, volgens Nathan Schadron, `n professor in fisika, aan die Universiteit van New Hampshire se ruimtewetenskapsentrum.
Foto van Korona Uitbarsting
Schadron en sy kollegas bestudeer ook navorsingstukke wat deur die LRO of die LUNAR RECONNAISSANCE ORBITER gemaak was in 2009 . Die LRO wentel sedertdien om die maan. Galaktiese kosmiese straling is superenergie deeltjies wat meerendeels bestaan uit elektrone protone en atoom deeltjies. Hierdie dele kan ook baie skade aanrig aan ruimtetuie of satelliete. Dit kan veroorsaak dat ruimtemanne stralingsiekte opdoen, asook dat dit kanker kan veroorsaak oor die langer termyn.
Baie van ons neem dit as vanselfsprekend aan, dat die son warm skyn maar is nie bekommerd daaroor nie, totdat dit ons velle begin brand, en velkanker sy kop begin uitsteek.
`n Aktiewe son het sy eie probleme. Sonfakkels en korona uitbarstings kom voor, asook kragtige ontploffings, wat groot wolke super verhitte plasma in die ruimte inskiet, teen miljoene kilometer per uur – dit kan ook stralingsvlakke verhoog. Volgens wetenskaplikes het `n aantal uitbarstings gedurende September 2017 , diepruimte stralingsvlakke noemenswaardige verhoog.
So tussen al die hitte en gevaarlike stralingsvlakke daar in die diepruimte, het dit tyd geword om te groet. Bly maar asseblief, uit die son uit en dra ook sommer `n grootrand hoed. Onthou ook asseblief van die kaartjie, wat jy vir jou en jou kleinkind kan bespreek op die sonsatelliet.
………………en heel laaste , jy kan TEENSPANNING lees by “teenspanning.wordpress.com” Alles wat jy wil weet oor MRK se bedrywighede is daar te vinde. Dankie aan Peter Spickett ZS6SP, vir die versorging van artikels.
Van my Johann ZS6PSS, mooiloop, hou jou oë oop en wees veilig.
OVG 1 APR 2018 STEPHEN HAWKING